এমনিতে বিদেশে খেলতে গেলেও সচরাচর বাইরে খেলার অনুভূতিটাই হয় না তাদের। আর বহুদিন ধরে যেহেতু পাকিস্তানেও খেলতে যাওয়ার কোনো ব্যাপার নেই, পরের মাঠে গিয়েও একরকম ঘরের মাঠে খেলার অনুভবটাই পেয়ে থাকেন ভারতীয় ক্রিকেটাররা। এর কারণ প্রবাসী ভারতীয়রা। ক্রিকেট খেলুড়ে প্রায় সব দেশেই তারা সংখ্যায় এত যে গ্যালারিতে তাদের উপচে পড়া ভিড় অস্ট্রেলিয়ার মাঠকেও কখনো কখনো একখণ্ড ভারত বলে মনে করায়! অস্ট্রেলিয়া একটি উদাহরণ মাত্র।